Trispalvė
Trispalvė – klasikinis vėliavos tipas. Paprastai tai vėliava, sudaryta iš trijų spalvų juostų (dvi gali sutapti). Juostų plotis paprastai vienodas. Dalis vėliavų turi tam tikrą heraldinį simbolį trijų juostų fone. Trispalvė (angl. tricolour) yra trijuostės (angl. triband) variantas. Trijuostė gali turėti dvi vienos spalvos juostas, tarp kurių yra trečia kitos spalvos juosta. Seniausia horizontali trispalvė yra Nyderlandų, vertikali – Prancūzijos. Kartais trispalvėmis vadina bet kokias vėliavas, kurios turi tik tris spalvas. Tuomet trispalvėmis vadina ir JAV bei D. Britanijos vėliavas. Trispalvių juostos gali būti: vertikalios horizontalios įstrižos – rečiausias variantas Trispalvių modifikacijos: heraldinis simbolis trijų juostų fone tarp juostų yra siaura kontrastinga juostelė (pvz., Uzbekistano, Kenijos, Šiaurės Korėjos, Gambijos vėliavos).